1. számú melléklet

**ELŐZETES HATÁSVIZSGÁLAT**

|  |  |
| --- | --- |
| **Rendelet-tervezet címe:** | **Keszthely Város Polgármestere …/2020. (IV. ….) önkormányzati rendelete a 71/2020. (III. 27.) Korm.rendelet szerinti kijárási korlátozás szigorításáról** |
| **Rendelet-tervezet valamennyi jelentős hatása, különösen** |
| **Társadalmi, gazdasági hatás** | **Költségvetési hatás** | **Környezeti, egészségügyi következmények** | **Adminisztratív terheket befolyásoló hatás** | **Egyéb hatás** |
| a veszélyhelyzetre figyelemmel a járvány terjedésének megakadályozása | Nincs  | Járvány terjedése. | Nem jelentős | Nincs |
| **A rendelet megalkotása szükséges:** A járvány terjedésének megakadályozása érdekében. |
| **A rendelet megalkotásának elmaradása esetén várható következmények:** A járvány további terjedése. |
| **A rendelet alkalmazásához szükséges feltételek:** |
| **Személyi** | **Szervezeti** | **Tárgyi** | **Pénzügyi** |
| Az ellenőrzéshez szükséges személyi feltételek rendelkezésre állnak. | Nem igényel szervezeti átalakítást. | Nem igényel tárgyi erőforrásokat | Az önkormányzat költségvetésében biztosított.  |

**INDOKOLÁS**

**a 71/2020. (III. 27.) Korm.rendelet szerinti kijárási korlátozás szigorításáról**

 **önkormányzati rendelet-tervezethez**

**Általános indokolás**

A 71/2020. (III. 27.) Korm.rendelet szerinti kijárási korlátozás szigorításáról önkormányzati rendelet megalkotásának elsődleges célja az, hogy ne jöhessenek létre csoportosulások, amelyek felgyorsíthatnák a járvány terjedését. A koronavírus járvány megelőzése, terjedésének megakadályozása és a jelenleg fennálló veszélyhelyzet minimalizálása érdekében szükséges általános érvényű rendeletben rendelkezni arról, hogy a kijárási korlátozásról szóló 71/2020. (III. 27.) Korm.rendeletben szabályozottakon túl Keszthely közigazgatási területén a köztéri játszótereken tartózkodni, továbbá az egyéb, közterületen elhelyezett kültéri sporteszközök, valamint bármely szabadidős tevékenység végzésére szolgáló eszközöket, berendezéseket használni tilos.

**Részletes indokolás**

**1. §-hoz**

A járvány terjedésének megakadályozása érdekében szükséges korlátozni Keszthely közigazgatási területén a köztéri játszótereken való tartózkodást, valamint az egyéb, közterületen elhelyezett kültéri sporteszközök használatát.

**2.§-hoz**

A rendelet megsértése esetén alkalmazandó szankciót tartalmazza.

**3. §-hoz**

A hatályba léptető rendelkezést tartalmazza.